**Felhívás díszdiploma igénylésre**

**Tisztelt Nyugdíjas Pedagógusok**!

Hévíz Város Önkormányzat felhívja a hévízi lakcímmel rendelkező nyugalmazott pedagógusok figyelmét jubileumi díszdiploma igénylésének lehetőségére. Aki óvónőképzőben, tanítóképzőben, főiskolán vagy egyetemen 50 éve diplomázott – arany, aki 60 éve – gyémánt, aki 65 éve – vas, aki 70 éve – rubin díszoklevélben részesülhet, ha legalább 30 évet dolgozott a pedagógus pályán.

**A kérelemnek tartalmaznia kell:**

**Aranydiploma esetén:**

• személyi adatok (név, leánykori név)

• kérelmező lakcíme és telefonszáma

• rövid szakmai önéletrajz

• adószám

• TAJ-szám

• az 50 évvel ezelőtt szerzett oklevél fénymásolata

• 30 év pedagógus munkakörben eltöltött munkaviszonyra vonatkozó igazolás (munkakönyv vagy nyugdíjazáskor kiállított munkaviszony-beszámítás)

**Gyémánt (60 év), vas (65 év) és rubin (70 év) diploma esetén:**

• a korábban kapott jubileumi díszoklevél másolata

• rövid szakmai önéletrajz

• személyi adatok (név, leánykori név), lakcím, adószám, TAJ-szám, telefonszám.

A kérelmeket **2017. március 20-ig** személyesen a Hévízi Polgármesteri Hivatalban, vagy levélben a következő címre küldve nyújthatják be: Hévízi Polgármesteri Hivatal, 8380 Hévíz, Kossuth Lajos u. 1.

További információ: 83/500-855